पूर्व मंत्री गोपाल कांडा की हरियाणा लोकहित पार्टी के संस्थापक सदस्य रहे जय सिंह बिश्नोई ने 2014 में हिसार जिला की नलवा विधानसभा सीट से हलोपा टिकट पर चुनाव भी लड़ा था। 2016 में वे हलोपा छोड़ कर फिर से कांग्र्रेस में शामिल हो गए थे। कांग्रेस में विभिन्न पदों पर रह कर पार्टी के लिए काम करने वाले जय सिंह बिश्नोई पिछले काफी समय से कांग्रेस में रहते हुए भी प्रधानमंत्री नरेंद्र मोदी की नीतियों के साथ साथ भाजपा का गुणगान कर रहे हैं। बिश्नोई ने कुछ दिन पहले प्रधानमंत्री नरेंद्र मोदी की सराहना करते हुए कहा कि नरेंद्र मोदी ही ऐसे पहले प्रधानमंत्री हैं जिन्होंने पिछड़ा वर्ग की आवाज सुनी।